Autistic Self Advocacy Network

Autistic Self Advocacy Network (ASAN) 2006an sortutako erakunde estatubatuarra da. Pertsona autistak haiei eragiten dieten erabakietan sartzea defendatzen du, besteak beste: legedia, komunikabideetan irudikatzea eta pertsona desgaituentzako zerbitzuak garatzea. Egoitza nagusia Washingtonen dago.

 Helburuak 
Erakundeak komunitatearen antolakuntza, autodefentsarako laguntza eta eta heziketa eskaintzen ditu, eta heldu autistek zuzentzen dute. ASANen eginkizunaren adierazpenak dio pertsona autistak beste guztien eskubide berdinak dituztela eta gizarteko kide garrantzitsuak eta beharrezkoak direla. ASANek 25 tokiko bulegoz osatutako sarea mantentzen du Ameriketako Estatu Batuetan eta hiru bulego afiliatu ditu Kanadan eta Australian.

 Historia 
Ari Ne'emanek eta Scott Michael Robertsonek ASAN sortu zuten 2006ko azaroaren 13an. 2009rako, erakundeak 15 bulego zituen.

Hasierako ekintzak batez ere hezkuntza berezian gaitzespenen, murrizketa eta isolamenduaren erabileraren aurka borrokatzera bideratu zituzten. 2007ko abenduan, Autism Speaks erakundearen eta NYU Child Study Centerren aurkako kanpaina publikoa jarri zuten martxan, autismoa, arreta-defizitaren eta hiperaktibitatearen nahasmendua, nahasmendu obsesibo-konpultsiboa eta elikadura-portaeraren nahasmenduak haurrak bahitzen dituzten gaizkileekin alderatzeagatik. Kanpaina honi esker, ASAN eta neuroaniztasunaren aldeko mugimendua ezagun egin ziren. ASANek Autism Speaksen aurkako protestan jarraitzen du.

2016ko uztailaren 18an, Ari Ne'emanek iragarri zuen ASANeko presidente kargua utziko zuela eta 2017 hasieran Julia Bascomek ordezkatuko zuela.

2020an, ASANek Judge Rotenberg Centerren aurkako adierazpen bat argitaratu zuen deskarga elektrikoko gailuak erabiltzeagatik.

 Erreferentziak 

 Kanpo estekak 
  Webgune ofiziala

Kategoria:Pertsona autisten eskubideen aldeko mugimendua
Kategoria:Ameriketako Estatu Batuetako erakundeak
Kategoria:Desgaitasunetarako erakundeak
Kategoria:501(c)(3) erakundeak